كل السلام عليكم ورحمة الله وبركاته. اخواني واحبابي في الله الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم
في الاولين والاخرين وفي كل وقت وحين. اما بعد اخواني واخواتي في الله الحلقة الثالثة في تفسير سورة الطور وتدبرات في سورة الطور في دورة صرخات للغافلين بازن الله سبحانه وتعالى. النهاردة يا جماعة بقى هنبدأ في الشرح بتاع السورة. الشرح التفصيلي بتاع السورة بازن الله. بعد ما خدنا المقدمات في
المرة الاولى والمرة الثانية. ركزوا معي بقى بازن الله سبحانه وتعالى عشان لعل الله يجعلنا من اهل القرآن الذين هم اهل وخاصته جددوا النية عايزين نفهم كلام ربنا عشان نفهم بكلام ربنا كل شيء في الحياة. بسم الله الرحمن الرحيم. والطور وكتاب مستور في رق منشور
والبيت المعمور والسقف المرفوع والبحر المسجور. يبقى بداية السورة خمس اقسام الله يقسم خمس مرات متتالية تكرار القسم قد يدل على الغضب او يدل على شدة يعني تأكيد الشيء لما الواحد يحلف بكزا حلفان ورا بعض يبقى هو يريد ان
اؤكد الشيء تأكيد عظيم يا اما هو غضبان غضب عظيم. يعني ده بيخلي اللي يتلو القرآن بيدخل في جو انفعالي عظيم من طب يا جماعة دي مقدمة الصورة اول ست ايات اللي هو الاقسام الخمسة آآ آآ مقدمة السورة دي يا جماعة زي ما خدنا المرة اللي فاتت ان سورة الطور في عام الحب
مطالباتها عالية جدا بتقول لك اوعى تنسى زوجتك. ودين زوجتك. اوعى تسيب اولادك وتهمل اولادك. اوعى تسيب اخوانك والحياة الاجتماعية معهم والاخوة اوعي تسيبي الدعوة الى الله. والاجتهاد والتفاني في الدعوة الى الله. اوعى تسيب الطريق. اوعى اي حاجة تشغلك عن طريقك. لا تلتفت لغير
الطريق فسورة الطور طلباتها عالية جدا وفي فترة صعبة جدا. فنحس ان سورة التور عاملة زي قطر غرز في طين. غارز في طين دي ليه عامل حزن بقى الام الرهيبة. والمشاكل والمعوقات اللي قطار الدين بيمشي فيها. وهي عاملة زي قطار ذو عربات كل عربة من عربيات القطر ده
طلبات الطلبة طلب من طلبات السورة. يبقى يا جماعة لازم يكون مقدمة القطر ده قوية جدا. عشان تقدر تجر القطر الكبير التقيل ده وبالزات انه كمان غارز في وحل المعوقات اللي اهل الباطل عاملينها لنا. يبقى مقدمة القاطرة يجب ان تكون قوية جدا. مقدمة القاطرة هي اول ست
ايات عشان كده اخطر ايات في السورة كلها هي اول ست ايات. عشان كده واحنا بنتكلم عن اول ست ايات لازم نفهم مدى خطورة هذه الايات. ان هذه الايات اللي هيعيش معها واللي هيطبقها هو اللي هيقدر ينفذ القاطرة بتاعة
سورة الطور اللي مش هيعيش معها للاسف قد لا يستطيع غالبا لن يستطيع ان هو يستقيم على طلبات سورة الطور. تعالوا نشوف بقى الايات الخطيرة دي. الايات العظيمة دي الايات اللي انت من غيرها في عام الحزن اللي احنا فيه دلوقتي. في العالم الاسلامي مش هنقدر ان احنا نسبت على طلبات سورة الطور. مش هنقدر ان احنا
اسبت على هزه المطالب العالية ان الاخ اهتم ببيته وبولاده وبدعوته وبايمانياته وبعباداته ويستمر وما الكلام عالي جدا يا جماعة فتعالوا نشوف بقى المقدمة. الست ايات دول يا اخواني المفسرين اختلفوا في تفسيرهم. اختلافات عظيمة جدا. يعني سرقة طور مسلا. الطور. المفسرين يقول لك
جبل الطور اللي ربنا رافعه فوق بني اسرائيل. مفسرين تانيين يقولوا الطور ده ده كل جبل عليه خضرة وعليه اشجار والحاجات دي نادرة الوجود في الدنيا موجودة بقى في سويسرا موجودة بقى في وسط افريقيا. الجبال اللي هي عليها الاشجار دي. قال لك لان الجبل ده صخر فعشان ينبت اشجار على الجبل
الماية هتطلع ازاي؟ الماية ما بتطلعش فقال لك دي من معجزات ابداع الله في الخلق. يبقى المفسرين اختلفوا يا جماعة هو الكتاب المستور ده كتاب اللوح المحفوظ اللي في السما
ولا الكتاب المستور ده القرآن ولا الكتاب المستور ده التوراة هو البيت المعمور ده البيت اللي الملايكة بتحج ليه في السماء السبعة ولا ده الكعبة هو هو السقف المرفوع ده عرش الله
الوساق في الجنة ولا السما اللي فوقينا هو البحر المشهور ده البحر الاحمر اللي اتطبق على فرعون ولا ده اي بحر مليان ماية في الدنيا ولا ده البحر اللي هتولع نار يوم القيامة. المفسرين اختلفوا اختلاف شديد جدا
عشان كده احنا هنعمل حاجة بازن الله سبحانه وتعالى جميلة جدا. انا هاشرح لكم المقدمة دي تلات مرات. تخيلوا بقى كل مرة هيبقى فيه توجيه المعاني بتاعتها والتلات مرات معاني في غاية الجمال بس نركز يبقى هنعمل تلات توجيهات لمعاني هزه المقدمة التلات توجيهات دول احنا محتاجينهم جدا
انا هشرح لكم المقدمة بتلات ايه باختيارات المفسرين مرة وباختيارات مفسرين تانيين مرة وباختيارات مفسرين تلاتين مرة والتلاتة في غاية الابداع. لان لما اية المفسرين بيختلفوا في معانيها غالبا بيبقى كل المعاني صحيحة. ولكن احنا عايزين نبص للاية مرة من الزاوية دي
مرة من الزاوية دي ومرة من الزاوية دي. تعالوا اما نشوف التوجيه الاول بقى والطور. ده تهديد الجبل اللي ربنا رفعه فوق بني اسرائيل. الجبل اللي ربنا رفعه فوق اصحاب موسى وهو بيهددهم لو ما خدتوش الدين بقوة هيتخسف بكم الارض. طيب يبقى ده تهديد واخر قسم والبحر
الزور ده تهديد برضه البحر الاحمر اللي ربنا طبقه فوق فرعون وجنوده. يبقى الطور تهديد للملتزم اللي بيلعب. والبحر المسجور تهديد ابن العاصي المتمرد على حدود الله اللي بيلعب. يبقى اول المقدمة تهديد واخرها تهديد. وما بين التهديدين الايات بتتكلم عن تلات
عبادات. كأن اللي مش هياخد العبادة دي بقوة مهدد. كأن اللي مش هياخد التكاليف دي بقوة مهدد. ايه بقى التلات عبادات؟ وكتاب مستور في منشور ده القرآن يا جماعة. طب هو ربنا قال في رقم ليه؟ لان يعني المصحف اللي انا بشرح لكم منه ده معمول من ورق. فالورقة ممكن تتقطع. انما الرق بيبقى من جلد
فالجلد ما حدش يعرف يقطعه. فده معناه حافزوا على القرآن. الرغبة الشديدة في الحفاز على كلام الله منشور يعني مفتوح. يعني كأن المعنى القرآن مفتوح ليل نهار قدامكم اهو. ما بتقريش القرآن ليل نهار ليه؟ كأن المعنى ان لازم نرتبط
القرآن ليل نهار. يبقى وكتاب مستور في رق منشور. معناها ان القرآن المستور اللي لازم نحافز عليه ولازم نقراه ليل نهار يبقى دي عبادة القرآن وطلب جرعة عالية جدا من الاتصال بالقرآن. والبيت المعمور هنبقى هنا الكعبة. اشمعنى؟ لان مين اللي هيعمرها
احنا يبقى احنا اللي مكلفين ان احنا نعمرها بالعبادة ليل نهار. فلا يتوقف الطواف هناك لحظة يبقى ده معناه الارتباط بالكعبة. الارتباط بالعمرة الارتباط بالحج زي ما كان النبي عليه الصلاة والسلام بيهدد بالقتل لو دخل يعبد ربنا عند الحرم وبرضه يعبد ربنا عند الحرم. النبي عليه الصلاة والسلام لما كانوا داخلين
رايحين يقتلوه احاطوا بيته ليلة الهجرة. ليه احاطوا بيته قبل الفجر؟ لان ده الوقت اللي النبي كان بيخرج يقوم الليل فيه في الحرم المكي. فكانوا بيته وهو خارج يقوم الليل في الحرم المكي يقوموا قاتلينه عليه الصلاة والسلام. فالنبي كان مرتبط ارتباط رهيب بالكعبة. يبقى الكعبة وعبادة ربنا في اول بيئة ايمان وضعت
للناس في الارض. يبقى الكتاب المستور القرآن والبيت المعمور الكعبة يبقى ممكن احوش طول السنة عشان نعرف نطلع عمرة في الاخر. ممكن نقعد نحول سنتين عشان تعرفي تطلعي عمرة في الاخر. والسقف المرفوع السقف المرفوع
فوق السما. طب يعني ايه معنى السقف المرفوع؟ التدبر في الكون. بصوا لفوق. ارفعي افق قلبك وافتحي عينيك على معجزات خلق الله في السما. ارفع افلم ينظروا الى السماء فوقهم. بص بس لفوق مش هتركب تاكسي. ولا هتركبي ميكروباص ولا هتروح مشوار. بص المعجزات خلق الله. يبقى التدبر. يبقى
ازا يا جماعة المقدمة هنا عبارة عن تهديدين بينهما تلات عبادات عظيمة. التهديد الاول الطور تهديد للملتزم اللي بيلعب التاني البحر المسجور انتقام الله من فرعون في البحر الاحمر. يبقى تهديد للعاصي اللي بيلعب. وبينهم الجميع مهدد. الجميع في خطر. الجميع يجب
ان ينتبه ويأخز الدين بكل جدية وبينهم تلات عبادات. القرآن العمرة التدبر. ايات الله القرآنية والعمرة ايات الله الكونية. يبقى دول تلات عبادات يبقى ده التوجيه الاول للمقدمة. ان المقدمة يعني بتخوف قلبك وهي بتقول لك ان العبادات دي لازم تاخديها بجدية
لازم يكون فيه اتصال قوي بينا وبين العبادات دي. ليه؟ عشان تقدري تنفزي تكاليف سورة الطور. طب اللي مش هينفز الكلام ده؟ مش هيقدر. مش هيقدر يا جماعة ادخل بيت شايف ولاده وهم يعني يعني سلوكهم مش عاجبه. وهم ممكن ما صلوش مسلا النهاردة مش قادر يقوم بقى ويكافح. ويقول له
يصلوا ويكلمهم عن ربنا بعد ما راجع البيت وهو خلاص مطحون خلاص ما عدش قادر ينام وهو حزين على حال ولاده وعلى حال مراته وبعدها عن الدين وقاعدة تتكلم في الغيبة والنميمة. في مسلا الموبايل مع اي واحدة صاحبتها ينزل الشارع يشوف المنكرات. مش قادر يتكلم عن ربنا. مش قادر يدعو
الله ليه؟ لان قلبه ما اتشحنش شحن صح. اللي هي مقدمة سورة الطور. طيب التوجيه التاني بقى التوجيه التاني للمعنى ان كل الخمس اقسام عبادات ان كلها عبادات ولكن عبادات عالية جدا. ازاي بقى كلها عبادات؟ الطور. الطور هو كل جبل نبتت عليه الاشجار. الطور هو كل جبل نبتت عليه
الاشجار. يعني لما سافرنا في في افريقيا تلاقي في وسط افريقيا فعلا الجبال مليانة اشجار. ليه؟ لان المطر هناك ليل نهار. فيبقى طب انا واحد في الجزيرة العربية والايات دي نزلت لي. ها اروح فين ما فيش. ده انا لازم اسافر عشان اتدبر في جبل زي ده. يبقى دي عبادة ولكن عبادة محتاجة سفر
تدبر ولكن مش تدبر هدخل على اللاب بتاعي واقوم جايب شوية صور طبيعية واقعد اسبح ربنا عليها. ده انا لازم اسافر وادفع فلوس وابزل مجهود وكتاب مستور في رق منشور. ده القرآن. ولكن فرق منشور مفتوح اربعة وعشرين ساعة. يعني القرآن ولكن تلاوته ليلا ونهارا في قيام الليل
الليل واسناء النهار يبقى العبادة مع القرآن ولكن بجرعة عالية جدا فيها اجهاد زي يوم القيامة ما القرآن بيقول لربنا بيقول لصاحبه انا صاحبك القرآن انا الذي اظمأتك بالهواجر واسهرتك بالليل. طول الليل قاعد تقراني وبالليل عطشان. مش قادر تقوم
اشرب كوباية ماية لانك انت مشغول بي. يا اما صايم بقى لانك بتطبقني بالنهار يبقى معناها آآ الارتباط العظيم بالقرآن. والبيت المعمور هنا الكعبة اللي لازم نسافر ونعمرها ونكثر من العمرات ونتابع بين الحج والعمرة. والعمرة دي يا جماعة عايزة خمس تلاف جنيه. هي العمرة دي ببلاش! خمس تلاف جنيه دول
يعني هتفضل رابط حزام على بطنك لمدة سنة عشان تعرف تحوشه. عشان تقدر تقتطعهم من تكاليف الحياة. وضغوط الحياة. يبقى ازا عبادة بتسافر وبتسيب وطنك وبتسيب بلدك وبتدفع فلوس وبتضحي باموال قد يكون بتقطعها من يعني قوتك ولكن عشان ترتبط بالبيت
المعمور وتبقى من اهل هزه الايات. والسقف المرفوع السما والتدبر في السماء. عبادة التدبر. ولكن يا جماعة السما معزم اياتها بالليل مش يبقى لو انا عايز اطبق التدبر في السقف المرفوع انا لازم اسهر. انا لازم اسهر انا لازم انام مسلا شوية كده واصحى باقي الليل بقى اطلع على السطح
كده بقى وايه او اروح في مكان يكون فيه ظلام كده وابدأ اتدبر في ايات السماء. يبقى كل العبادات دي عبادات عايزة سفر يا عبادات عايزة سهر. يا عبادات عايزة اجهاد بدني. يا بنات عايزة تكاليف مالية. والبحر المسجور
ايه البحر المسجور بقى اللي هو ايه اي بحر مسجور اي ممتلئ بالماء. كل البحار والمحيطات. طب النبي لما نزلت عليه الاية دي عليه الصلاة والسلام اقرب بحر لو الصحابة عايزين يطبقوا التدبر في البحار. اقرب بحر لهم فين؟ البحر الاحمر هيسافر. سفر يبقى ازا عبادة محتاجة سفر عشان اروح بقى للبحار
بالمياه والمحيطات عبادة عظيمة محتاجة سفر. وخدوا بالكم ان مجيء السقف المرفوع والبحر المسجور جنب بعض. السقف المرفوع مساحة السماء وهي مفتوحة ده اللي كنت بتتدبري فيها. البحر المسجور ده بقى في الارض مساحة البحر وهي مفتوحة قدامك وانت بتتدبر فيه. يعني فوقك مدى
البصر تدبر وتحتك مدى البصر تدبر. يعني يبقى ازا يا جماعة ما الرابط بين عبادات مقدمة سورة الطور انها عبادات كلها محتاجة اجهاد بدني وسفر او سهر او آآ دفع مالي عشان اروح جبال عليها اشجار عشان اروح للبحار عشان آآ آآ اسهر اتدبر في السماء
عشان اقرا القرآن يظمأني بالهواجر ويسهرني بالليل. رق منشور بقى مفتوح. يجي لك قلب القرآن مفتوح وما تقراهوش. والكعبة عشان سافر وادفع من مالي واتغرب عشان اللهم ارزقنا المتابعة بين الحج والعمرة يا كريم يا رب. اللهم من دون ان نخل بحق من حقوق الدعوة الى الله يا رب. اللهم
آآ آآ يبقى يبقى المقدمة ديت كلها عبادات عظيمة جدا. طب العبادات دي يعني عبادات صعبة اوي يا جماعة. يعني انا لما بقارن ما بين عبادات اول سورة الطور اول سورة الفجر. اول سورة الفجر والفجر. صلاة الفجر في الجماعة. الله! الكلام السهل ده يا عم ده انت ده انت وقفت لنا قلبنا يا عم في الكلام
اللي انت كنت بتقوله ده ايوة كده خلينا في اول سورة الفجر. وليال عشر العشر الاواخر من رمضان. ايوة يا سيدي عشرة الاواخر من رمضان بيبقى العابد الزاهد واقف صلي وجمبه الشاب اللي كان بيزني قبل رمضان واقف جنبه. عادي يا عم عشر ليالي في السانوي يعدوا. كلام جميل والكل بيدوس بنزين فيهم. والشفع والوتر
الصلاة طول النهار. صلاة الصلوات الزوجية وصلاة الفردية زي زي المغرب والوتر بالليل. ايوة يا عم عايزين نصلي ايوا كلام كده على القد كده كلام حلو والليل ازا يسر الساعة اللي قبل الفجر اخر ايوة ماشي يا عم خلاص. ما انا صحيح اضغط على نفسي واصحى النص ساعة اللي قبل الفجر اخر الليل
ولكن انا هاخد بغترف من خزائن الله لان الله متنزل. والدعاء مستجاب. ماشي يا عم ناس كتير جدا. ما بتسماش متدينة او ملتزمة اوي ومع زلك بيقوموا الليل. ليه؟ لانه ربنا نور قلبه بقيمة هزه العبادة. طب اه هو عبادات سورة الطور صعبة قوي كده ليه؟ مقدمة سورة الطور. ومقدمة سورة الفجر
سهلة وجميلة ولزيزة وكل الناس تقدر انها تعملها. طب هو ايه الفرق ما بين دي وما بين دي؟ ان سورة الفجر يا جماعة من اول عشر سور نزلوا في القرآن كله. ده البدع
ايه يا خالص! ده بداية الاسلام اول ما الصحابة دخلوا دار الارقم. فلازم تكون البداية سهلة. وتكون البداية منشنة على اعظم مواسم في العبادة واخطر بيتضاعف فيها ثواب العبادة. يبقى الخطوة الاولى في السلم انما سورة الطور نازلة لمين يا جماعة؟ ده نازلة للناس اللي اللي الدين هينتشر في الكرة الارضية على اكتافهم
ده احنا في عام الحزن. ده الناس اللي في عام الحزن دول بكرة ربنا هيسلم لهم المدينة المنورة. وهيستأمنهم على نشر الدعوة في الكرة الارضية لما يجاهدوا الروم وهيجاهدوا الفرس وهيقفوا في وش الباطل. يبقى سورة التور تربية الذين سيقودون العالم في الغد
يبقى دي عبادات الابطال. بداية سورة الطور ولكن سورة الفجر عبادات المستيقظين. اي واحد مستيقظ يعملها. انما عبادات سورة الطور عبادات الابطال. شفتم عرفنا الفرق ما بين العبادتين وفرقنا ازاي بزمن نزول سورة الفجر امتى وزمن نزول؟ سورة الطور امتى؟ عشان كده لازم نفهم زمن النزول. لازم نفهم
نزول كل صورة ونفهم اعجاز القرآن ان ما فيش حاجة كده يا جماعة. مش الايات دي بتتكلم على العبادة. لأ يا جماعة القرآن اعظم اعجازا من هزا. يبقى دي عبادات! طب العبادات
الصحابة في الطور ليه ؟ لان القطر اللي هتجره العبادات ديت قطر تقيل اوي والواقع صعب اوي فهمتم عبادات صورة الطور يا جماعة؟ التوجيه الثالث. التوجيه الثالث لايات سورة الطور ان كل الايات تهديد. كل الايات تهديد كل الايات تتحدس عن قدرة
الله وان ربنا يقدر يعمل اي حاجة في اي حد. كل الايات تهديد تتحدس عن قدرة الله على انه ينتقم من من او انه يعز من اطاعه وده من البدائع. ان ربنا يقول والطور وكتاب مستور والبيت المعمور. والسقف المرفوع والبحر
كل ده قزم قزم قزم. ربنا بيقسم على ايه ؟ ها ربنا كل دي حلفانات عليه. كل دي قسم على ايه ؟ على حاجتين. لان بعض الناس يقول لك قسم على ان عذاب رب
واقع لأ مش بس كده. قسم على ان عذاب ربك لوقع. اية سبعة وعلى ان المتقين في جنات ونعيم اية سبعتاشر. يعني الله بيقسم على انه قادر انه يعذب اللي هيعصيه وقادر انه ينعم ويمتع ويسعد ويبهك ويفرح
وينعش اللي هيطيعه. يبقى المقدمة كلها آآ قدرة الله المهولة وبعد كده على انه يقدر عزب وانه يقدر ينعم. اه لو المعنى ده بس دخل قلوبنا. خلاص والله يا جماعة. اقفل المصحف بقى وقم صلي بقى وقومي بقى ايه ابكي من ايدين ربنا. لو المعنى ده دخل قلوبنا
والطور والطور الجبل اللي ربنا رافعه فوق بني اسرائيل. كان ربنا بيقول انا اقدر اخسف بكم الجبال. اقدر. وكتاب مستور فراق منشور. هنا بقى يبقى ايه؟ كتاب اللوح المحفوظ. لو ربنا قدر الهلاك على حد يقدر يرد قدر الله. اهو اللوح المحفوظ منشور من اراد ان يقرأ. لما
لما لما اقدار الله سبحانه وتعالى لو طلعنا ونشرت لنا وقرأنا ما فيها ما فيش حاجة بتحصل على الارض غير اللي ربنا كتبها وقدرها. عشان كده الامام احمد كان له كلمة خطيرة جدا
كان يقول القدر هو قدرة الله. ان ما فيش حاجة تخرج عن قدرة الله سبحانه وتعالى. يبقى يبقى لا قدر الله. كتاب الاقدار وبعض المفسرين قال ده صحيح شعب ابي طالب اللي ربنا بعت حتة حشرة اسمها الارضة كلتها. ما عدا آآ باسمك اللهم فكأن ربنا بيقول لهم انا اقدر ابطل
كل مكركم بحتة حشرة. يا اهل الباطل يا اللي بتحاربوا الاسلام في الارض. يا اهل الباطل يا اللي بتمنعوا الدعاء في الارض. ربنا بيقول لكم حشرة انتقم منكم بحشرة اشلكم. بحشرة احبط مكركم وكيدكم. فده قدرة الله. والبيت المعمور اللي هو بقى الكعبة
اللي في السماء السابعة البيت اللي في السماء السابعة اللي الملايكة بتروح تحج اليه. والدفعة وحواليه كل يوم. يبقى ده البيت الايه؟ البيت المعمور اللي هو ايه؟ آآ في السماء السابعة يعني كأن المعنى ان ربنا عنده ملايكة ده كل يوم بيدخلوا سبعين الف ملك. بيعبدوا ربنا فيه ولا يعودوا الى اليه مرة اخرى. ليه
لان عدد ملايكة السماء السبعة بس مليارات المليارات المليارات والملايكة. فمن يوم ما اتخلق البيت المعمور كل ملك ما خدش غير تأشيرة يوم واحد بس يروح يعبد ربنا حوالين البيت المعمور يوم واحد. وبعد كده ما فيش فرصة ليه ؟ لان لسة فيه مليارات المليارات المليارات. من ملايكة السماء السبعة لسة ما راحوش طافوا. فكل واحد
سبعين الف بسبعين الف. ده خدوا بالكم ده غير كل سنة فيها بيت معمور يا جماعة. يعني كل سنة فيها مش اسم بيت معمور. فيها كعبة. فيها حاجة بيعتمد ويطوف حواليها اهل هزه السماء
لو ربنا نزل لكم يا عصاة لك واحد من ملايكة البيت المعمور. تقدروا تعملوا حاجة؟ تقدروا تدرأوا عنكم العذاب؟ ملك واحد بس ما حدش يقدر. يدرأ العذاب عنه والسقف المرفوع اللي هو السما بقى التهديد هنا ايه لو وقعتها عليكم. لو السما المرفوعة فوقكم دي سبتها تتهبد عليكم. يعني لو واحد واقف
وبدروم بيت سبع تدوار والسبع تدوار بيقعوا عليه. يقدر يقول لي لأ انا هسند مش هيقع. ده ده هيتفرم تحتهم. طب لو سبع سماوات وربنا بقى اسقطهم على الانسان والبحر المسجور. البحر المسجور هنا المسجور اللي اشتعل نار. قدرة الله انه يقلب الماية نار ودي بتحصل يوم القيامة. واحد وتمانين في المية
من مياه الكرة الارضية بيولع فيها نار. واحد وتمانين في المية من مساحة الارض اللي هي الماية بتولع فيها نار. مين اللي يقدر يدرأ عن نفسه بقى؟ البحار لو ربنا قلبها على البني ادمين بفيضانات او ربنا اشعلها نار
يبقى كل دي تهديدات. عشان كده بعدها ربنا بيقول ايه؟ ان ان يقين. ايه المقسم عليه بقى؟ ان عذاب ربك. اشمعنى ربك؟ ربك اللي مش هيسيبك ، اللي هينتقم من اللي منعك عن الدعوة. اللي هينتقم من اللي ازاك وحاول يقتلك في الحرم يا محمد ابن عبدالله. اللي هينتقم من اللي
تصدوا عن سبيل الله عشان كده كلمة ربك بتطمن النبي والصحابة ان عذاب ربك لواقع امر واقع هيحصل هيحصل. ما له من دافع مين اللي يقدر يدفع الجبال بتاعة الارض لو ربنا خسفها على البشر يا جماعة. مين اللي يقدر يدفع قدر الله لو حكم على انسان بالهلاك؟ مين اللي يقدر يدفع ملك واحد من
البيت المعمور لو ربنا نزله. مين اللي يقدر يدفع السماوات لو ربنا وقعها على الارض؟ مين اللي يقدر يدفع مياه البحار لو اغرقت الارض او قالت لنار واشعلت في الارض ما له من دافع. يبقى ازا ده آآ آآ التلات توجيهات بتوع المقدمة
كل مرة بقى تعيش بقلبك. كل مرة تعيش بقلبك. مع معنى من المعاني التلاتة يا اما تهديدين. بينهم تلات عبادات يا اما كلها عبادات مهولة عظيمة. يا اما كلها يعني شفتم او كلها كلام عن قدرة الله انه يقدر يعذب او يقدر ايه؟ ان هو ينعم المؤمنين. يبقى احنا كده اتكلمنا عن المقدمة بتاعة
سورة الطور يا رب ربنا ينفعنا بها. يا رب نفهم يا جماعة. يا رب القرآن ينور لنا بصيرتنا. يا رب نفهم خطة انقاز العالم وتغيير العالم اللي ربنا منزلها لنا من فوق سبع سماوات دي خارطة الطريق للتغيير الكرة الارضية وتغيير انفسنا. يا رب نفهم خطورة القرآن وندخل في ايات
القيامة يلا بقى يا جماعة ناخد ايات القيامة بقى ركزوا معي بقى هم تلات ايات بس تلات ايات يخلعوا القلب خلع. يوم تمور السماء نورا. وتسير الجبال سيرا فويل يومئذ للمكذبين. انا بيخلع قلبي هنا كلمتين. الكلمة الاولانية يوم يوم تبور. يعني ايه؟ يعني يوم القيامة بقى لك خمسين الف سنة يا جماعة
انما تخيل ربنا اراد بقى انه يفهمك خطورة اليوم ده ازاي. فانا مش هقدر اوصف لك خمسين الف سنة ده احنا مش عايزين بقى ده احنا ده احنا عايزين خمسين الف سنة نسمع
مفهوم شرح الخمسين الف سنة. فانا عايز افهمك ان يوم مسلا يوم يوم مسلا ايه آآ اليوم الفلاني ده خطير. اقول لك ده ملك البلاد بينزل بنفسه في اليوم ده وينزل للناس ويشتغل بايديه معهم واخد بالك فيوم انا عايز اوصف لك بقى هول اليوم هجيب لك
حدس واحد في اليوم بس يخلع القلب خلع لو انت فهمته. تمور السماء. كلمة والله يا اخوانا تخلع القلب. عارفين يعني ايه؟ تمور السماء. المور في عارف لما تمشي في يوم عاصف والدنيا فاضية فتلاقي التراب بيعمل دوامات ترابية قاعد يلف يلف يلف المنظر ده كلها شفناه كتير جدا
هادي لفة دوامات ترابية. اهو ده المور يا جماعة. بس لو ربنا كان قال يوم تبور الارض او يبور التراب. كانت الدنيا بقت سهلة. النبي ده ربنا بيقول تمور السماء
يعني كل زرة تراب في الدوامات الترابية دي بقى مكانها مجرة او عشر تلاف مجرة او تكدس مجري. يعني السماء تتحول الى دوامات برية وزوابع مجرية. يعني السما تتلاطم مع بعضها. يعني منزر يخلع القلب. تخيل ان انت تبصي في السما كده تلاقي السما تحت
تحولت الى دوامات مجرية دوامات مجرية. دوامات وزوابع مجرية. منزر يخلع القلب. يبقى يبقى ايه طب البني ادم المية وخمسين سنتي هيروح فين يوميها يا اخواننا هيعمل ايه؟ ده المعنى الاول لطابور السماء الدوامات المجرية. المعنى التاني من معاني المور الامواج المتلاطمة الامواج الهادرة
يعني السما تتحول الى امواج مجرية. امواج الموج ده حاجة لا قوامة لها. علماء اللغة ربطوا المور والامواج آآ الموج ده حاجة لا قوام لها ما فيش تماسك. فحاجة بتتلاطم مع بعضها البعض. فتخيلوا كده السما لما تتحول الى امواج
مليارات المجرات بتعمل موجة وبعد كده مليارات المجرات وبعد كده مليارات المجرات. ما هو الاعداد مزهلة يا اخواننا ده اللي يدرس الفلك عقله يتوه. يبقى اموال هجمة جرية متلاطمة. السماء تبقى عاملة زي البحر متلاطم الامواج. البحر الهائج. انا والله يا اخوانا انا آآ انا كنت على الطريق السريع قريب
السما قلبت والرياح اشتدت انا قلبي اتخلع والله العزيم. وانا يعني ايه يعني مش هقول لكم بقى انا المؤمن بقى اللي تخيلته انه ممكن يكون يوم القيامة. لأه ربنا يرزقنا الايمان الصادق يا رب ولكن انا خفت يعني انا مش عارف انا خفت ليه بس انا خفت جدا. يعني المنظر مفزع الواحد ساعتها يقول يا رب اومال يوم القيامة ده ايه؟ اومال يوم القيامة ده يبقى شكله ايه
فتخيل بقى المعنى اللي ممكن يبقى تالت تمور السماء يبقى امواج بس مش امواج بجرية امواج ملائكية مليارات الملايكة موجة نازلة وبعد كده مليارات الملايكة موجة نازلة وبعد كده مليارات الملايكة موجة نازلة. يوم تمور السماء بالدوامات والزوابع المجرية. والامواج المتلاطمة المجرية
والامواج الملائكية يوم تمور السماء مورا. طب ليه كلمة مورا؟ ليه؟ قال لك عشان لا يتخيل احد ان الموري هنا معنى مجازي. ده حقيقي. ده الكلام ده هيحصل كده هو ده حق وحقيقي. يعني مش مجاز لأ مو وراء المور اللي انتم عارفينه. اللي انتم
بتشوفوه في الدنيا وتسيء يبقى ده الهول الاول. الهول الاول. وتسير الجبال سيرا. اللفظ التاني اللي بيشدني في الايات في الاية اللي بعدها اللي هو فويل يومئذ. وتسير الجبال سيرا. يعني ايه تسير الجبال؟ يعني الجبال لأ زي البني ادمين بتمشي. يعني ايه بتمشي يعني؟ يعني الجبال بقت بتطير الجبال
بقت عاملة زي الطيارات. يعني انت واقفة كده تلاقي جبال الهيمالايا طايرة كده. وبعد كده جبال سلسلة البحار الاحمر طايرة كده. يعني منزر يخلع القلب يا جماعة جبال بقت يعني السماء امواج مجرية. والارض امواج جبلية. امواج صخرية
انا انا يا جماعة اللي اللي بيشدني في اللحزة ديت المية وخمسين سنتي ده هيعمل ايه؟ البني ادم هيعمل ايه في اللحزة دي؟ ده الوقتي احنا هناخد مفاجأة غريبة جدا ان كل ده اول لحزة في يوم
ان كل ده بداية البعس. يعني ده مش البعس يا جماعة ده البعس بعد كده هتتطور المراحل لما هو اخطر من هزا. الف مرة. ده كل ده لسه يعني بس هنمشي واحدة واحدة بقى في شرح الايات عشان ان شاء الله نبقى ماشيين بمنهجية ما يقعش مننا حاجة. وتسير الجبال سيرى. ليه سايرة؟ عشان ما حدش يتقال انه سايرة
مجازي هتطير كدهو في الدنيا. طب لما هتطير هتصطدم ببعضها وتحقق قول الله وتكون الجبال كالعهن. العهن الصوف مختلط الالوان في الوان الجبال هتختلط ببعض. هتختلط ببعض وتسير الجبال. طب الجبال لما تتشال من مكانها؟ الجبال كانت مسبتة الارض. هيحصل زلازل. والجبال كانت سدة زي فوهة ازازة مية نار. شلت ازازة فوهات
النار. مية النار هتقوم ايه متفجرة بقى طالعة. فبالزبط كده الجبال كانت كتمة على الثغور اللي في القشرة الارضية. حبسة تحتها الحمم البركانية المتفجرة اللي جوة الارض. اللي جوة الارض. فالجبال لما هتتشال الحمم البركانية كلها والقت ما فيها بقى. كل ده هيطلع. فانت متخيل
المنزر هيبقى شكله ايه؟ وتسير الجبال سيرا. فويل يومئذ للمكذبين. فويل يعني ده كل ده مش ويل. ده كل ده يعني هو يا رب كل ده ولسه الويل ما بدأش. فويل يومئذ يعني لسه ما بدأناش ده احنا لسه في اللحظات الاولى ليوم القيامة
فتلات ايات عن يوم القيامة تلات ايات يخلعوا القلب. اية عن المور واية عن السير واية عن الويل. اية المور واية السير واية الويل تلات معاني تخلع القلب في يوم القيامة. آآ الحاجة اللي احنا عايزين نقولها ان يا جماعة الكلام عن يوم القيامة في سورة الطور ده اول لحظات البعس. ده ده مش البعس ده بديت
في اللحظات هو البعث بيتطور؟ اه البعس بيتطور. بيتطور يوصل ازاي؟ كل مظهر من مظاهر الكون بيمشي في مراحل. يعني انا لو جمعت ايات الجبال في القرآن هتلاقي الجبال آآ مسلا اية بتقول الجبال بتسير. واية بتقول ازا الجبال نسفت بتنسف. واية بتقول فكانت سرابا بتبقى سراب. طب هو هو
ايه اللي بيحصل؟ مراحل السماء. السماء انفطرت. السماء انشقت. النجوم انقذرت. تمور السماء. طب هو ايه اللي بيحصل؟ مراحل. السماء اول مرحلة يوم القيامة مرحلة الموار الهيجان والتدفق والدوامات والزوابع
المرحلة التانية مرحلة الانفطار. تبدأ بقى تقوم متشققة وتبقى كتل نارية. الانفطار. المرحلة التالتة نار الانشقاق والنار. ان يبدأ حتى الكتل المنفطرة تتفجر من داخلها وتبقى انفجارات واصطدام ونار. يبقى الموار ثم الانفتار ثم الانشقاق والنار ثم الانكدار. واذا النجوم انكدرت. انكدر القوم على القوم اي هجموا عليهم
فجأة المرحلة الرابعة هجوم السماء على الارض. انكدار السماء على الارض وهجوم السماء على الارض. يوم تكون السماء كالمهل. السما تبدأ تبقى زيت المغلي السايح تبدأ تنهمر بالمعادن الزائبة بتاعتها على الارض. وتهجم النجوم على الارض دي مراحل. يبقى المورد
ده ده اول مرحلة بس. طب وتسير الجبال؟ المرحلة الاولى في الجبال سير الجبال. ها امال المرحلة التانية؟ المرحلة التانية نسف الجبال. لما تصطدم الجبال تسير وبعد كده تبقى زي العين يبقى السير وبعد كده العين الاختلاط والتداخل وبعد كده النسف النسف وازا الجبال نسفت الناس في ده يعني
نزفت مبنى بقنبلة ما عدش موجود اصلا. نزف. طيب وبعد كده سيرت الجبال فكانت ايه؟ سرابا. السراب. المرحلة الرابعة بعد كده سراب يعني ايه السراب سراب ان انا متهيأ لي ان فيه مية وما فيش مية. فالناس بيتهيأ لي ان فيه جبل فبتجري. شف الجبل ده ايه! وما فيش جبل اصلا ولا حاجة
يبقى ما فيش جبل خلاص راحت. لا ترى فيها عوجا ولا امتى. خلصت. يبقى الجبال نفسها السير والتسيير. وبعد كده العهن المنفوش الاختلاط والانتفاش ها بس انتفاش على ما فيش منفوش على ما فيش. اه لانها من جوة بدأت تبقى واهية خلاص. ها وبعد كده النسف
النزف وتبقى كثيب مهيل بقى وتبقى تراب وينزل على الارض خلاص انتهت الجبال وبعد كده لا يبقى منها الا السراب يظنها الكفار ملجأ وملاذ لا يزال موجود يجروا ما يلاقوش اي حاجة. فهي اصبحت سراب. يبقى دي كلها ايه؟ مراحل يا جماعة. الشمس مراحل. كل حاجة كده. لما نجمع ايات البعس نكتشف ان البعس ده شيء مهول
مهول يا رب يا رب يسر لنا سلسلة عن يوم القيامة نتكلم بالتفاصيل اللي تفهم الناس مدى خطورة يوم القيامة وكل مرحلة منه من والسنة يا رب وتسير الجبال سيرا. طيب يبقى الوقت دي بداية البعس. امال نهاية البعس ايه؟ دي اول مرحلة امال اخر مرحلة؟ اخر مرحلة بقى ازا السماء انشقت بقى خلاص بقت نار
اسامة نور. طب والارض لما الجبال سيرت طلعت الحمم البركانية؟ فبقت الارض نار. من تحتك نار. طب امال بقى البحار؟ البحار تسجر فبقت حواليك نار واحد وتمانين في المية من الارض نار. ها يبقى فوقك نار وتحتك نار وحواليك نار. ده نهاية البحس. ده انت وهو ربنا طب والبعس ليه؟ طب ما كان على طول
كل واحد ياخد الصحيفة بتاعته وهو طالع من تحت التراب ويروح يتوزن ويروح جنة او نار وخلصنا. هو البعس ده ليه ؟ عشان قبل ما الانسان يتحاسب يعرف هو كان بيعصي مين
يعرف ربنا كان يقدر يعمل فيه ايه بس ربنا كان بيحلم عليه. يعرف هو كان غافل قد ايه. يعرف هو اجرم في حق الله قد ايه يدخل يتحاسب وهو خلاص. انا سلمت يا رب ان انا كنت مجرم. وان انت قدرتك كانت مهولة بس للاسف انا ما فهمتش عظمتك غير لما
كون انقلب لما كانت السما ابداعية والسقف المرفوع. شوفوا يا جماعة قرن ايات القيامة بايات المقدمة. لما كانت السما سقف مرفوع ما كنتش يا رب ما فهمتش قدرتك غير لما السما اتقلبت يا رب ومارت. لما كانت الجبال والطور لما كانت الجبال مليانة جنة من الاشجار
ما بصتش يا رب. ما فهمتش قدرتك غير لما الجبال سارت يا رب. لما كان الكون جميل بديع كنت معمي ما عرفتش انت قادر قد ايه. لما الكون بقى وحوش مفترسة هجمة على الارض. عرفت انت قادر قد ايه يا رب! يا ندم البني ادم ساعتها. يا ندم
ساعتها يا ندمه لما يفوق بعد فوات الاوان. فويل يومئذ طول القيامة للمكذبين الويل بقى ويلات القيامة لمين يا رب؟ الكلام ده الكلام ده تهديد لمين يا رب؟ الذين هم في خوض يلعبون
الذين هم في خوض يلعبون. يعني ايه الخوض؟ الخوض له آآ معنيين يا جماعة. الخوض ده يعني واحد في المية المية بتسحبه وهو ايه بيضيع. يا اما بيخوضوا في الشبهات قاعدين بقى يسمعوا التوك شو بقى ويسمعوا الشبهات بقى وانا مسلم ولكن اه اؤمن
ليس عند رقاب المسلية وانا مسلمة ولكن عادي بدي مواعيد مع اصحابي هزا هزه هزا الكفر الصراح الزي يحاربون الاسلام وبيأتي في القنوات الفضائية اللي المفروض انها في دولة اسلامية. والمفروض ان تحت اسم الاسلام. انا مسلم فين؟ ولكن يعني هزا الكلام
الذين هم في خوض قاعدين بقى يخوضوا ضد الدين. ها يلعبون فرحانين وهم بيخوضوا. مش عارفين مستنيهم ايه من ربنا. المعنى التاني الذين هم في خوض في مخاضة الدنيا بقى. الدنيا دي عاملة زي بركة قاعدين يخوضوا فيها ومخاضة الشهوات. اه قاعدين الشهوات بتسحبهم ويلعبون مش يستغيثون
مش فاهمين الشهوات دي نهايتها ايه وعاقبتها ايه يبقى ده الايات بتقول ان كل الترهيب اللي في البداية ده للناس اللي واخدة الدين لعبة. عشان كده يا جماعة المعصية مش لعبة والطاعة مش لعبة. المفهوم ده لازم
نأصلوا الوقت ونرسخه. ركزي معي. ركزي معي. يعني بص انا عايز الايه ؟ انا عايز الكيلو ومتين جرام اللي جوة الجمجمة دول يبقى كلهم مع كلام ربنا المعصية مش لعبة والطعم مش لعبة. ازاي المعصية مش لعبة؟ كل مرة جه كلمة اللعب في القرآن حصل معه مصيبة. ازاي؟ يا اما حصل ضياع للدنيا يا ضياع
للاخرة يا ضياع للدين. هات الضياع بتاع الدين الاول. آآ قال تعالى ولئن سألتهم العلمانيين بقى بتوع التوك شو لا اللي بيتريقوا على الدعاة والعاملين للدين فيقولن انما كنا نخوض ونلعب. كنا نخوض شف الذين هم في خوض يلعبون نفس اللفزين في سورة التوبة. هو القرآن اعجاز في الترابط بينه وبين بعضه. انما كنا
نخوض ونلعب قل ابالله واياته ورسوله كنتم تستهزئون لا تعتذروا قد كفرتم. يبقى دينهم ضاع بسبب انهم افتكروا انها لعبة. طيب التانية بقى اللي دنيتهم ضاعت بسبب انهم لعبوا في الدين. قال تعالى وكم اول سورة الانبياء؟ وكم قسمنا من قرية
اطمنا وسطها اتقطمت اب. من قرية كانت ظالمة وانشأنا بعدها قوما اخرين. ولا ولا لهم قيمة صفر اصلا. فلما بقى سنة اول ما شافوا الدنيا بتتقلب بقى اذا هم منها يرقدون اذا الفجائية اللي كانوا عاملين نفسهم شجعان السيرة بيجروا لا تركضوا وارجعوا
الى ما اترفتم فيه ومساكنكم لعلكم تسألون. انتم هتتسألوا هنا في الاماكن اللي عصيتوا فيها ربنا وهي بتشهد عليكم باللي انتم عملتوه. قالوا يا ويلنا انا كنا ظالمين. فما زالت تلك دعواهم قاعدين يصرخوا يصرخوا يصرخوا. والملايكة قاعدة تمسك واحد واحد تقتله
واحد واحد تعزبه تأخذ روحه فما زالت تلك دعواهم قاعدين يزنخوا حتى جعلناهم حصيدا خامضين حصيد زي الزرعة اللي اتحصد بعد ما كان مزهزه خامدين زي اللي اتطفت بعد ما كانت مولعة. ربنا بعدها بيقول ايه؟ وما خلقنا السماء والارض وما بينهما لاعبين. اللي قطم وسطهم ودمرهم
في الدنيا ان هم افتكروها لعبة. يبقى اللي لعب ضاع دينه. واللي لعب ضاعت دنيته. التالتة ضاعت اخرته. قال تعالى خفي خواتيم المؤمنون حتى اذا جاء احدهم الموت قال رب ارجعون لعلي اعمل صالحا فيما تركت. كلا انها كلمة هو قائلها
ومن ورائهم اسمع بقى الكلمة اللي ترعت برزخ الى يوم يبعثون. بعد شوية تلفح وجوههم النار وهم فيها كالحون وجلدهم بيتسلح بيتشوي في جهنم في النهاية ربنا بيقول ايه؟ افحسبتم انما خلقناكم عبثا. ان انتم افتكرتم انها لعبة هي اللي ضيعت اخرتكم. يبقى دي
اول حاجة يا جماعة المعصية مش لعبة. اللي لعبم في معصية الله ضاعت دنيتهم وضاعت اخرتهم وضاع دينهم. كذلك يا ايها الملتحون والمنقبون كذلك يا ايها الذين تسموا انفسكم ملتزمين. كلمة الالتزام دي كلمة صعبة اوي يا اخوانا. كلمة الالتزام في علم الادارة من اسباب تأسيس الحضارات البشرية
يقول لك من اهم تلات اسباب لنجاح اي مشروع في الدنيا تلات كلمات منهم كلمة الالتزام. كلمة الالتزام عندنا يعني شوية دقن طلعوا في الوش وحتة قماش غطت مناخيره البوق يعني حتى يا ريت بيغطوا عنيهم. حتة قماش غطت النص التحتاني من الوش. يبقى يبقى الذين هم في خوض يلعبون ممكن انسان عاصي بيلعب
وممكن انسان طائع ولكن واخد الدين لعبة الطاعة مش لعبة يا ولد. حضور الدروس ما بتحضريش دروس ليه؟ ده النبي قال على اللي ما رضاش يحضر الدرس واما الثالث فاعرض
اعرض الله عنه صلاة الجماعة مقصر فيها ليه؟ ما بتنزلش تصلي الفجر في الجامع ليه؟ والنبي بيقول عليه الصلاة والسلام ولا يزال قوم يتأخرون حتى يؤخرهم الله الاخوة مستهينين بصلتكم ببعض ليه؟ والرسول عليه الصلاة والسلام بيقول لان كنت اغضبتهم اي اخوانك لقد اغضبت الله
اه الدعوة الى الله ما بتشتغلوش فيها ليه وربنا بيقول لولا ينهاهم الربانيون. ازاي الملتزمين يشوفوا الشباب والبنات بيعصوا ربنا ويسكتوا نصرة دين الله موقفين عنها ليه؟ وربنا بيقول الا تنفروا يعذبكم الا تنفروا لو ما اشتغلتوش للدين هتتعزبوا
دنيا واخرة يبقى المعصية مش لعبة والطاعة مش لعبة وده المعنى الخطير اللي صورة الطور بتزرعه فينا يلا يا جماعة بقى ننتقل للايات اللي بعدها ايات النار يعني سبحان الله العزيم مقدمة عن قدرة الله. وكآيات القيامة وكآيات النار
وبعد كده بقى هندخل في جزيرة كبيرة اوي اوي اوي اوي اوي واحة عظيمة ايات الجنة بازن الله يلا يا اخواني بقى نبدأ ندخل في ايات الكلام عن النار. من اول قول الله يوم يدعون الى نار جهنم دعا. هذه
التي كنتم بها تكذبون. افسحر هذا؟ ام انتم لا تبصرون؟ اصلوها. فاصبروا او لا تصبروا. سواء عليكم ان تجزون ما كنتم تعملون؟ هو ايه ده يا جماعة؟ ده تصوير اول لحظات النار زي ما اللي فات كان اول لحظات البعس. ده اول لحظات النار
الايات دي عبارة عن رحلة. الرحلة الاولانية يوم يدعون الى نار جهنم. يعني ايه يدعون؟ يعني ايه ادعى؟ ادعى له معنيين في اللغة. المعنى الاولاني الدفع كراهية يعني واحد بيكره اللي بيزقه اوي. فادعى في اللغة ان انت تجيب رجليك وتقوم رافعها بالحزاء اللي فيها وضاربها
في ضهر اللي قدامك وتقول له قدامي. فهو الدفع بكراهية والمعنى التاني الدفع بغلزة وشدة. طيب الدفع ده بيتم امتى في حالتين برضو. الحالة الاولانية لما اهل النار بيشوفوا او المعذبين والعصاة بيشوفوا الجنة فبيجروا عليها عايزين يدخلوها عافية مش قادرين
مش قادرين يصبروا عن الجنة ونعيمها. فتدعهم الملائكة طردا عن الجنة. والمرة التانية لما الملائكة تيجي تقودهم الى النار يوم يدعون الى يا نور ايه اللي هيبقوا هم دلوقتي في الطريق الى النار. دلوقتي في الطريق الى جهنم. فالملايكة تيجي تدفعهم الى النار يقوموا اول ما يشوفوا النار يتفزعوا. يقوموا يحاولوا يهربوا
يحاولوا يتقهقروا للوراء. تقوم الملايكة دعاهم لايه؟ لقدام. عشان كده ربنا بيقول يوم يداعون الى نار جهنم ايه؟ دعا. ليه كلمة دعا توكيد يفيد التهويل وتعظيم مدى شدة وغلظة وكراهية الملائكة لهؤلاء ومدى شدة
آآ وهم بيدعوهم يوم يدعون طب وجت مضارع ليه؟ يوم يداعون ليه يداعون جت مضارع؟ المضارع بيفيد استحضار المشهد يعني كأن الاية بتقول استحضري المشهد انت ترضي تبقي كده اوعي تلعبي في الدين. شوفوا الملايكة كرهتهم ازاي بسبب ان هم لعبوا في اخطر امتحان يتوقف عليه مصيرهم. يوم
دعونا الى نار جهنم دعا. الى دي تفيد الطريق يبقى الوقت ده المرحلة الاولى من مراحل العذاب في النار وهي مرحلة الاقتياد الى جهنم. الاقتياد الى جهنم. المرحلة التانية هذه النار. هذه اسم
في اشارة يدل على القريب. يعني لما اقول مسلا هزه الترابيزة خلاص قريبة مني ايه؟ هذه النار يبقى دول وصلوا الوقتي وهم على شفير جهنم. ووقفوا بقى الملايكة قامت موقفاهم بقى وقفوهم بقى. الملايكة قامت موقفاهم لان هيحصل حاجات دلوقتي قبل ما يترموا في جهنم. يبقى المرحلة الاولى مرحلة الاقتياض الى جهنم
الآية اللي بعدها هذه النار التي كنتم بها تكذبون هذه النار. يبقى ايه؟ يبقى دي مرحلة الوقوف على شفير جهنم نهاية الرحلة. والوقوف على جهنم. المرحلة التالتة افسحر هذا؟ ام انتم لا تبصرون؟ يعني الملايكة مرحلة السخرية والاستهزاء بقى. ازاي؟ الملايكة
فبتقول لهم دي لا يمكن تبقى نار لا يمكن تبقى جهنم. انتم في الدنيا كنتم بتقولوا ما فيش لا نار ولا جهنم ولا حاجة. وده تشدد وتطرف. فدي لا يمكن تبقى نار فدي حاجة من اتنين
يا اما سحر حد عمل لكم سحر فانتم بيتهيأ لكم ان فيه نار وما فيش نار. يا اما انتم اتعميتوا ما انتوش شايفين ام انتم لا تبصرون. انما دي مش ممكن تكون نار
صح ولا ايه ؟ فده اسلوب سخرية. الملايكة بتهزأ بهم اسلوب السخرية والاستهزاء. افسحرنا هذا؟ كل العزاب اللي انتم شايفينه ده سحر. المقامع دي سحر العقارب دي سحر توابيت الجمر دي سحر. شفير جهنم ده سحر. السنة اللهب دي سحر. ام انتم لا تبصرون ولا انتم مش شايفين؟ اصلوها
المرحلة الرابعة مرحلة الرمي في جهنم يعني يعني نقدر نقول بالتعبير العامي قلبت جد. هم بيسخروا منهم وفجأة اصلوها يقوم رامينهم في اصلوها الصالية ان الشاة تدفن في الرمل كده ويوقد عليها الجمر. فهو يعني احراق
دفن والعياذ بالله يعني كأن جهنم دي فيها توابيت وفيها مقابر وفيها اصلوها ادخلوا جواها بقى قاسوا حرها ولذاها. اصلوها يبقى دي المرحلة الرابعة مرحلة الالقاء في جهنم المرحلة الخامسة فاصبروا او لا تصبروا سواء عليكم. يعني مرحلة
التحطيم النفسي بانعدام القيمة. مرحلة التحطيم النفسي بانعدام القيمة. انتم ما عدش لكم اي قيمة لا عند ربنا ولا عند الملايكة ولا عند حتى اللي بيتعذبوا معكم في النار ولا عند المؤمنين اللي في الجنة اللي انتم كنتم صحابهم وقرايبهم. في الدنيا ولكن انتم اخترتم طريق الضلال. اصلوها فاصبروا او لا تصبروا
عليكم وفي النهاية انما تجزون ما كنتم تعملون. وهنا في يعني نكتة بلاغية بديعة يا جماعة. انما اقوى اداة حصر في اللغة انما تجزون ما كنتم تعملون. بعدها ربنا لما اتكلم عن الجنة قال آآ آآ كلوا واشربوا هنيئا بما كنتم تعملون. بما
باقي السبب مع ايات الجنة. انما ما جاش باقي السبب مع ايات النار. ليه؟ لان الجنة يا جماعة الطاعة مجرد سبب. انما الجنة مش على قد الجنة لو على قد طاعتنا كان بقى اصحاب اليمين هيروحوا جمصة وراس البر والسابقين هيروحوم آآ شرم الشيخ ومارينا. ده ده مستوى الطاعة
يعني ده لو الجنة على قد عبادتك. لو الجنة على قد صلاتك. لو الجنة على قد جهدنا في الدعوة. لو الجنة على قد صدقاتنا وصيامنا. انما الجنة على قد رحمة ربنا
زي السيدة آآ هاجر وهي بتسعى بين الصفا والمروة. هي سعت على قدرها. وربنا لما اداها اداها على قدره بقى. بئر بتشرب منها الناس ليوم القيامة. يبقى بالزبط كده احنا بنعمل على قدرنا وربنا بيدينا على قدره. فالجنة ليست على قدر جهد الانسان وانما على قدر رحمة الله. سبحانه وتعالى. فجت بقى
ايه السبب ان الطاعة مجرد سبب؟ انما مع المعصية انما تجزون ما كنتم تعملون. يعني كأن الجزاء نسخة من العمل ان ما فيش زرة عزاب زيادة عن اللي هم عملوه. ما فيش زلم نهائي. انما تجزون ما كنتم تعملون. عارف لما الواحد بيجي له عمله في القبر
اعوذ بالله لو عاصي يقول له من انت؟ يقول له انا عملك. انا نسخة من اللي انت عملته بالظبط. ما تستقبحش شكلي. ما ما تشمئزش من ريحتي ده انا عملك وتجسد في شكل بني ادم. انا صحيفتك وتجسدت في شكل بني ادم. فهنا انما تجزون ما كنتم تعملون. عملكم وتجسد في شكل جهنم. فهو
يبقى ايات النار يا جماعة خدنا فيها خمس مراحل. المرحلة الاولى مرحلة الاقتياد الى جهنم الى نار جهنم دعا. المرحلة الثانية حالة الوقوف على شفير جهنم وهو نهاية الرحلة هزه النار التي كنتم ما تكذبون. المرحلة الثالثة مرحلة السخرية والاستهزاء افسحر هزا ام انتم لا تبصرون
المرحلة الرابعة قلبت جد بقى مرحلة الالقاء كانهم كيس زبالة كده اصلوها. والعياذ بالله. المرحلة الخامسة مرحلة تحطيم النفسية بانعدام القيمة فاصبروا او لا تصبروا انما تجزون آآ آآ فاصبروا او لا تصبروا سواء عليكم انما تجزون ما
انتم بتعملون يبقى احنا كده اتكلمنا عن ايات النار والمفروض ان احنا بقى ندخل في ايات الجنة بقى بعد ما اتكلمنا عن كل هذه المقدمات المفروض ان احنا نبدأ بقى نتدبر في ايات الجنة ولكن احنا عايزين قبل ما ندخل في ايات الجنة يا جماعة نسأل نفسنا سؤال مهم جدا. هو احنا ما بنحسش بالاعياد دي ليه؟ الايات اللي تخلع القلب بتاعة
وبتاعة جهنم. الايات دي وتهديدات ربنا بالعزاب الدنيوي آآ آآ للمعصية. الكلام ده ما بيأسرش في قلبنا ليه؟ انتم عارفين الكلام ده ما بيأسرش في قلبنا ليه؟ مش عمر ابن الخطاب بسبب الايات دي قلبه اتخلع ونام مريض في الفراش. وهو خليفة الامة كلها. هو الكلام ده ما بيأسرش فينا ليه ؟ مش الايات دي نفسها هي اللي خلعت قلب
بن مطعم وقال كأنما صداع قلبي وما ظننت اني ساقوم من مقامي حتى ينزل العزاب. امال الايات دي ما بتأسرش فينا ليه؟ اول حاجة عشان العرض مليان. الهارد ديسك مليان. يعني ايه الهارد ديسك مليان؟ يعني لو اللاب مسلا او الكمبيوتر الهارديسك بتاعه مليان وانا عايز احمل حاجة يقول لي ما ينفعش. لازم تشيل
في الملفات شيفت ديليت لملفات عشان تفضل ساحة. احنا قلوبنا مليانة دنيا يا جماعة. مليانة دنيا. شبعانة دنيا واحد كل فول. لحد ما ملى بطنه لحد ما المريء اتملى. هتيجي تجيب له لحمة هياكل ازاي؟ ما عدش فيه مكان. يبقى ازا اهي بالزبط كده العرض ديسك مليان لازم نفضي مساحة. لازم
نتخلى شوية عن جزء من دنيتنا وهمومنا وانشغالنا بها عشان يفضى مساحة للدين. عشان لما نيجي نستقبل كلام عن الاخرة. يا عم هو انا فيها دماغ زي ابو جلابة لما قال للنبي عليه الصلاة والسلام تبا لك الا ازى جمعتنا؟ هو احنا فينا خلق! احنا التجارة واكلة كل حياتنا. السبب التاني ان احنا ما بنحسش في الايات ديت
زاهرة الزحلقة يعني ايه زاهرة الزحلقة؟ ان كل اخ بيقوم مزحلق من على دماغه. مش انا مش انا بتاع الطور ده! مش انا بتاع البحر المسجون. مش انا بتاع تدعون الى نار جهنم مش انا. متزحلقة على نفسك ليه ؟ استشعري ان سيدنا جبريل لسة نازل بالايات دهي حالا. من فوق سبع سماوات لك انت
ما احلقهاش من على دماغك. ما تزحلقهاش من على دماغك. الكلام ده الله بيكلمك انت به. يبقى زاهرة الزحلقة اه ده مش لي انا. لأ الصورة اللي انت واخداه عن نفسك دي غلط. الصورة الزهنية اللي جواك عن نفسك غلط. احنا مزنبين. احنا عصاة. احنا جوانا كبر. احنا جوانا مشاكل. احنا جوانا
يا جماعة امراض حقيقية. يبقى لازم نخاف لما نلاقي ربنا بيرهبنا. الحاجة التالتة بعد زاهرة الزحلقة. وبعد مسألة ان الهارد ديسك بتاع قلوبنا مليان المراية يا جماعة. السبب التالت المراية. يعني ايه المراية
يعني دلوقتي لو اه ساعات نبقى بنتصور بقى نتصور مع مجموعة من الشباب. فكلنا ملينا الشاشة كده. فيجي شاب مسلا ايه او او غلام مسلا في اعدادي عايز يتصور يقف ورا
فيقعد يرفع راسه كده يا جماعة انا مش باين في الصورة. حد يوسع لي اهي دي القضية. المراية بتاعة القلب عليها صور الدنيا. فانت مشغول بالدنيا ما فيش مكان كان يزهر في الدين. عشان كده ربنا امرنا بقيام الليل ليه؟ لان في قيام الليل المراية فاضية. ما فيش انشغالات دنيوية. فبيبقى فيه فرصة ان المعاني تزهر على القلب
قلب يبقى ليه ما بنحسش بالايات ديت ؟ لان احنا ما بنقومش الليل بها وبنعرضها على قلوبنا في وقت الصفاء. لان احنا ما احناش متهمين نفسنا احنا محسنين الظن بنفسنا. لان احنا مشغولين لشوشتنا في الدنيا غرقانين. غرقانين في خوض في مخاضة الدنيا واسبابها وانشغالاتها
شهوة فما فيش مكان معاني الاخرة تدخل فيه. عايزين بازن الله سبحانه وتعالى نختم الحلقة على كده. وان شاء الله بازن الله نبدأ الحلقة اللي جاية من اول ايات الجنة بقى زي ما خدنا النهاردة ايات القائمة وايات النار. تبقى الحلقة الجاية ايات الجنة. عايز افكركم يا جماعة تاني. مسابقة القرآن غيرني في شهر رجب القادم
بازن الله سبحانه وتعالى يعني نتيجة امتحانات سورة الحج زهرت اهو ان شاء الله بازن الله. خلاص يعني ايه آآ آآ يعني بفضل ومنة الله سبحانه وتعالى يعني الاوائل حاجة تفرح واجابات الاوائل حاجة تفرح. بفضل الله سبحانه وتعالى. يبقى فيه مسابقة ان شاء الله يبقى جوايزها برضو عمرات في رمضان. اه دي النقطة الاولانية. النقطة التانية المدرسات يا اخوانا
عايزين بقى تقوموا الليل بالسورة. تسمعوا الشرح تاني. تقروا التفريغ اللي بينزل على صفحة الفيس. آآ تقروا تفسير في السورة. وتبعتوا لنا التدبرات بتاعتكم عشان نعيش مع بعض بقى في التدبرات ونعمل حلقة للتدبرات بتاعتكم والمعاني اللي انتم ربنا فتح بها على قلوبكم بازن الله. سبحان
وتعالى ومع الانفوجراف بتاع نهاية الحلقة. ان شاء الله ملخص الحلقة يا جماعة ان بداية سورة الطور ربنا اقسم بخمس حاجات دول مقدمة القاطرة بتاعة الصورة كلها. المقدمة يا جماعة لها تلات توجيهات لمعانيها. التوجيه الاول ان المقدمة بتتكلم عن تهديدين ما بينهم تلات عبادات
والطور تهديد بجبل الطور اللي ربنا هدد به بني اسرائيل. لو ما خدوش الدين بجدية. البحر المسجور البحر الاحمر اللي ربنا غرق فرعون فيه. لانه عصى الله ففي تهديد للملتزم اللي بيلعب وتهديد للعاصي اللي بيلعب ما بينهم تلات عبادات. واحد القرآن وكتاب مستور في رق منشور. القرآن اللي
ربنا قال ان هو منشور يعني مفتوح ليل نهار. اقروه ليل نهار. اتنين العمرة والبيت المعمور. ان احنا ترتبط قلوبنا ببيئة الايمان في الحرم نبكي ونعبد ربنا هناك. تلاتة التدبر في خلق الله. والصف المرفوع السما قدامكم اهو ما بتتدبروش ليه ؟ يبقى تهديدين ما بينهم تلات عبادات
كأن المعنى اوعوا تلعبوا في عبادة الله والا فانتم مهددين. التوجيه التاني ان الخمس اقسام كلهم خمس عبادات الطور الجبال اللي بينبت فوقها الاشجار دي معجزة من معجزات خلق الله. لان ازاي الماية بتطلع وتروي الاشجار وتفضل الاشجار عايشة. فده التدبر ولكن لازم نسافر عشان نروح للبلاد اللي في الجبال اللي عليها الاشجار
الحاجات دي مش في بلادنا. وكتاب مستور في ربط منشور. عبادة القرآن. ولكن ربنا قال في رق منشور. يعني اقروه ليل نهار. يعني ازاي نقرا القرآن جاء الليل واناء النهار والبيت المعمور دي العمرة. ولكن العمرة في الكعبة محتاجة خمس تلاف جنيه. ما هتقطعهم من قوتك. محتاجة سفرة
لمدة ايام ولكن هو ده اللي هيوصلك لربنا. والسقف المرفوع السماء ما بتتدبروش في السما ليه ؟ ولكن معزم ايات السماء في الليل وليست فقط في النهار يبقى لازم تسهر عشان تتدبر في السماء. والبحر المسجور البحار الممتلئة بالماء. الصحابة ايام النبي عليه الصلاة والسلام كانوا عايشين في الصحرا
عشان يروحوا في بحار ومحيطات يتدبروا فيه. خلق الماء يبقى كل دي خمس عبادات ولكن محتاجة سفر. محتاجة سهر. محتاجة اجهاد بدني. محتاجة كلفة ولكن لازم تكون قوي في العبادة عشان تقدر تنفز تكاليف السورة التوجيه التالت للمقدمة. ان المقدمة كلها
بيان قدرة الله وتهديد للعصاة وطمأنة المتدينين والطور الجبل اللي ربنا هزت به بني اسرائيل انه يخسفوا عليهم الكتاب المستور كتاب القدر والبيت المعمور البيت اللي في السماء السابعة اللي الملائكة بتحج له. لو ربنا نزل لنا ملك واحد من ملايكة السماء السابعة. مين هيقدر يدفعه
الصف المرفوع السما لو ربنا وقعها علينا. مين هيقدر ينطق او يعمل شيء والبحر المسجور لو البحار ربنا خلاه نار. او ربنا خلاها فيضانات تفيض على الناس وتغرقهم. مين هيقدر يدفعها؟ عشان كده بعدها ربنا قال ان عذاب ربك لواقع. ما له من دافع. ما حدش هيقدر يدفع العذاب. بعد كده
ايات القيامة قلنا تلات ظواهر زاهرة المور وزاهرة السير وزاهرة الويل يوم تمور السماء. المور قلنا له تلات معاني يا اما الدوامات والزوابع المجرية المرعبة. السما بقت دوامات. مجرية. يا اما المعنى التاني امواج المجرية تموجات بمليارات المجرات
بقت السماء عاملة زي بحر متلاطم الامواج. تخيلوا الانسان ساعتها يتفزع قد ايه. المعنى التالت الامواج الملائكية. الملايكة نازلة بالمليار ورا المليارات ورا المليارات وتسير الجبال زي ما فيه ابواب مجرية في السما امواج جبلية في الارض الجبال امواج جبلية فويل يومئذ
للمكذبين ان كل الموروث السير دواير يوم القيامة ده لسة ما بدأش كمان لحد الوقتي. قارنه بقى ما بين السماء وهي تمور والسماء وهي السقف مرفوع في المقدمة ما بين الجبال وهي تسير وجبل الطور الجبال اللي عليها الاشجار الجميلة اللي ما فوقوش الكون وهو جميل هيفوقه الكون وهو
بعد كده قلنا الكلام ده لمين الذين هم في خوض يلعبون اللي فاكرينها لعبة. بعد كده اتكلمنا عن ايات النار يا جماعة وقلنا ان ايات النار بتصور الرحلة الى النار. المرحلة الاولى يوم يدعون الى نار جهنم دعا الاقتياد الى النار. المرحلة الثانية هذه النار التي كنتم لا تكذبون
الوصول الى شفير جهنم والوقوف عندها. المرحلة الثالثة افسحر هذا ام انتم لا تبصرون. سخرية الملائكة منهم وهم ينظرون بفزع ورعب الى جهنم المرحلة الرابعة اسمعوها الالقاء في جهنم. الالقاء لمقاصاة حرها. المرحلة الخامسة فاصبروا او لا تصبروا سواء عليكم. مرحلة
تحطيم النفس بالاعدام القيمة لم يعد عندكم قيمة وكل ده عشان ربنا يطمئن قلوب عباده على عدل الله قال انما تجزون ما كنتم تعملون ده جزاء من جنس العمل نسخة من الاعمال بتاعتكم. كل ده لمين ؟ الذين هم في خوض يلعبون. اوعوا تلعبوا في الطاعة. اوعوا تلعبوا في دين الله. اوعوا
افتكروا ان العبادة لعبة. او ان الدعوة الى الله لعبة. او ان اهتمامك باولادك وبمراتك بدينهم لعبة. او ان استمرارك على الطريق لعبة. او ان نقابك او او الهدي الظاهر لعبة الدين لازم يتاخد بجدية عشان ننجو في الاخرة يا جماعة. ان شاء الله بازن الله الحلقة القادمة بازن
هنبدأ بقى مع ايات الجنة في سورة الطور الرحلة الماتعة مع الحفلة الاجتماعية الباهرة. البرومو بتاع الجنة اللي ربنا بينقله لنا آآ آآ من آآ الفردوس الاعلى يعني ان شاء الله بازن الله ربنا يسددكم يا جماعة. فمن اراد الطريق فعليه بالفهم العميق. والاتصال الوثيق
والقلب الرقيق شدوا حيلكم في العلاقة بالقرآن عشان نبقى من اهل الله وخاصته. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا. اللهم اجعلنا من اهل القرآن الذين هم اهلك وخاصتك. اللهم ارزقنا
دعوته اناء الليل واناء النهار على الوجه الذي يرضيك عنا. اللهم ارزقنا حفظ القرآن في صدورنا. سبحانك اللهم وبحمدك. اشهد ان لا اله الا انت استغفرك واتوب اليك. وجزاكم الله خيرا